ኣብተን መለዋወጢ ሓበሬታ(kommunikasjonsverktøy) Vigilo ወይ MyKid ዝጥቀማ መዋእለ-ህጻናት ኣብ መዋእለ-ህጻናት ስእልታት ክሰኣል፡ቪድዮን ድምጽን ክቕዳሕን ፍቓድ ክወሃበና

**ስእልታት፡ዝቕድሑ ቪድዮታትን ድምጽን ኣብ መዋእለ-ህጻናት ብኸመይ ንጥቀመሉ ንዝብል መዋእለ-ህጻናት ብመሰረት ህሉዋት ሕግታትን ሕጋታትን ተቐይድና ኢና ንሰርሕ።**

**እዞም ስእልታት፡ዝቕድሑ ቪድዮታትን ድምጽን ኣበየናይ መዓላ ይውዕሉ፧**

መዋእለ-ህጻናት ስእልታት፡ቪድዮታትን ድምጽን ንቐድሓሎም ኣጋጣሚታት ከም ኣብነት መዓልታዊ ዝኽሰቱ ኩነታት፡ ኣብ ዑደታት፡ ንጥፈታት ቆልዑን ፕሮጀክታትን፡ ከምኡ’ውን ኣብ ፌስታታትን እንግዶታትን ክኸውን ይኽእል።

እዞም ዝሰኣሉ ስእልታትን ንቐድሖም ቪድዮታትን ድምጽን ኣብ ኣኼባታት ወለዲ፡ ኣብ መዳያት ምህሮ፡ጽሑፋት፡ፓፍምሌታትን ዝርግሐታትን ንጥቀመሎም ኢና፡ ከምኡ’ውን ኣብ ጨንፈራት መዋእለ-ህጻናት ዝካየድ ስነ-ምህሮኣዊ ዕዮ ይኣቱ እዩ። ሕልፍ ሕልፍ ኢሉ እቶም ቆልዑ ክልለዩን መን ምዃኖም ክፍለጡን ይኽእሉ እዮም።   
  
መዋእለ-ህጻናት እዞም ዝስዕቡ ዲጂታላዊ መድረኻት እዩ ዝጥቀም:

* ኣብ ናይ መዋእለ-ህጻናት ገጽ ኢንተርነት ንኩሎም ኣብ መዋእለ-ህጻናትና ዝግደሱ ሰባት ዝኸውን ኣገዳሲ ሓበሬታ ጥራሕ ኢና ነውጽእ። እዚ ወብሳይት ክፉት እዩ። ኣብ ወብሳይት ኢንተርነት ገጻት ቆልዑ ዘርኢ ስእልታት ኣይንጥቀምን ኢና።
* ኣብ Vigilo kommunikasjon(MyKid ከኣ ነተን ንዕኡ ዝጥቀማሉ መዋእለ-ህጻናት) ቆልዑ ኣብ መዋእለ-ህጻናት ዘሕልፉዎ መዓልታዊ ሂወትን ዝሳተፉዎም ንጥፈታትን ዘርኢ ዝያዳ ሓበሬታ ነካፍል ኢና። ኣብ Vigilo kommunikasjon ኣብ መዋእለ-ህጻናት ዝኸዱ ቆልዑ ዘለዎም ወለድን ኣብ መዋእለ-ህጻናት ዝሰርሑ ሰራሕተኛታትን ጥራሕ እዮም ክኣትዉ ዝኽእሉ።

**ወለንታዊ**: ስእልታት፡ ዝቕድሑ ቪድዮታትን ድምጽን ኣብ መዋእለ-ህጻናት ወይ/ድማ ኣብ ኢንተርነት ንምዝርጋሕ ክንጥቀመሎም ፍቓድካ ምሃብ ወለንታዊ እዩ። ፍቓድካ ክትህብ ዘይትደሊ እንተደኣ ኮይንካ ንውላድካ ወይ ንዓኻ ከም ወላዲ ዝኾነ ሳዕቤናት ኣየምጽኣልካን እዩ።

**ንውሓት:**  እቲ ቆልዓ ክሳብ ኣብ መዋእለ-ህጻናት ዘቋርጽ ወይ ባዕልኻ ነቲ ፍቓድ ከተንሳሕቦ ትመርጽ እዩ ትህበና ፍቓድ ዘገልግል።

**ዝሃብካዮ ፍቓድ ምንስሓብ**:.ኣብ ዝኾነ እዋን ዝኾነ ምኽንያት ከይሃብካ ዝሃብካዮ ፍቓድ ከተንሳሕቦ ትኽእል ኢኻ። ብVigilo barnehage(ወይ ከኣ MyKid ነተን ንዕኡ ዝጥቀማሉ መዋእለ-ህጻናት) መልእኽቲ ብምስዳድ ወይ ኣብ ወብሳይት ኢንተርነት መዋእለ-ህጻናት ዝርከብ [*Kontaktskjema*](https://www.bergen.kommune.no/RUUViewer/1201/BK203-Barnehage-kontaktskjema)*/መራኸቢ ቅጥዒ*  ብምጥቃም ከተንሳሕቦ ትኽእል። እንተዘይኮይኑ ከኣ ኣብ ክንድኡ ኣብ ዲጂታላዊ ቅጥዒ ፍቓድ ብምእታው ኣብቲ ‘’ፍቓደይ ኣይህብን’’ ዝብል አክስ ክትገብረሉ ትኽእል ኢኻ። ዝኾነ ነገር እንተደኣ ቐይርካ ንመዋእለ-ህጻናት ብኣፍካ ብምንጋር ወይ ንመዋእለ-ህጻናት መልእኽቲ ብምስዳድ ክትሕብር ኣገዳሲ እዩ።

**ኣነጺሩ ክግለጽ ኣሎዎ:**  ፍቓድካ ክትህብ እንተደኣ ኮይንካ ኣብቲ ቅጥዒ ስእሊ ክሰኣልን ቪድዮን ድምጽን ክቕዳሕን ተፍቅድ ከምዘለኻ ኣነጺርካ ከተመልክተሉ ኣለካ። ኣብቲ ፍቓድካ ትህበሉ ቅጥዒ እቲ ፍቓድካ ትህበሉ ዘለኻ እንታይ ምዃኑን ነቶም ስእልታት ወይ ቪድዮታት መን ሓላፍነት ይስከመሎም ይጸሓፍ እዩ። ኣብቲ ቅጥዒ ኣብ ውሽጢ መዋእለ-ህጻናት ንዓና ንጥቀመሉን ኣብ ኢንተርነት ንኩሉ ሰብ ንዝርግሖን ፈላሊና ኣቕሪብናዮ ኣለና።

**ምስጢር ናይ ምዕቃብ ግዴታ:**  ውልቃዊ ሓበሬታ ኣብ ንሕዘሉ እዋናት ጥራሕ ኢና ፍቓድ ክወሃበና ግዴታ ዘለና(ነቲ ዝምልከቶ ቆልዑ መንነቱ ዘርኢ ሓበሬታ)። ኣብ ኢንተርነት ንዝዝርጋሕ ስእልታትን ዝተቐድሐ ቪድዮታትን ድምጽታትን ውልቃዊ ሓበሬታ ከይህልዎ መዋእለ-ህጻናት ብዝተኻእለና መጠን ክንደራርቶ ኢና። ኣብ ኢንተርነት ክዝርጋሕ ከሎ መዋእለ-ህጻናት ገጻት ናይቶም ቆልዑ ዘይረኣየሉ ስእልታት/ቪድዮታት/ድምጽን ኢና ንመርጽ።

**ምድምሳስ ስእልታትን ዝተቐድሐ ቪድዮታትን ድምጽታትን:** መዋእለ-ህጻናት ስእልታት፡ዝተቐድሐ ቪድዮታትን ድምጽታትን ብቐጻሊ ክንድምስሰሉ ዘኽእለና ኣሰራርሓ ኣለና። ንምድምሳስ ዝምልከት ብዛዕባ ኣሰራርሓና ዝያዳ ሓበሬታ ንምርካብ መዋእለ-ህጻናት ተወከሶም።

እዞም ዝስዕቡ ነጥብታት ነፍልጠኩም:

* ኣብ ኢንተርነት ዝተዘርገሐ ሓበሬታ ምሉእ ብምሉእ ከምዝድምሰስ ምግባር ኣጸጋሚ እዩ።
* በርገን ኮሙነ መንግስታዊ ቤት-ጽሕፈት ብምዃኑ ኣብ ገሊኡ ኣጋጣሚታት ሓበሬታን ሰነዳትን ክስንዶም ግዴታ ኣሎዎ። ገሊኦም ስእልታት ክስነዱ ኣሎዎም ዝብል ገምጋም እንተደኣ ተጌሩ ንስኻ ፍቓድካ ዝሃብካሎም ስእልታት ተታሒዞም ኣብ ስነዳ በርገን ኮሙነ ክዕቀቡ እዮም፡ ዋላ ፍቓድካ ኣንሳሕብ። ። ኮሙነ ክስንዶም ግዴታ ዘለዎም ስእልታት ከም ኣብነት ክጥቀስ ዝከኣል ኣብ ዓመታዊ መደብ ዝኣትዉ ሕቱማት ስእልታት እዮም።

**ካልእ**

* ኣብዚ ዝስዕብ መዓላ መዋእለ-ህጻናት ነቲ ቆልዓ ስእሊ ክስእልን ብቪድዮን ድምጽን ክቐድሖ ዝኽእል እንተደኣ ኮይኑ ፍቓድካ ትህበሉ እንተኾይንካ ንበይኑ ርእሱ ዝኸኣለ ሕቶ ክቐርበልካ እዩ
  + ኣብ መዋእለ-ህጻናት ዝካየዱ ንጥፈታት ኣብ ጋዜጣዊ መዓላ ክውዕሉ እንተደኣ ኮይኖም
  + ንዝተወሰነ ቆልዓ ወይ ጉጅለ ቆልዑ ፍሉይ ትዕዝብታት ንምክያድ እንተደኣ ኮይኑ
  + ኣብኡ ዝተወዝዑ ተማሃሮ ላዕለዋይ ደረጃ ትምህርቲ ነቲ ቆልዓ ስእሊ ክስእሉዎ፡ቪድዮ ክቐድሑዎ ወይ ድምጺ ክቐድሑ ዝደልዩ እንተደኣ ኮይኖም
* ብዝተኻእለ መጠን ኣየኖት ስእልታት፡ቪድዮታትን ድምጽታትን ንጥቀመሎም ክንግምግም ከለና ነቶም ቆልዑ ከነሳትፎም ኢና፡ ነቶም ቆልዑ ብዝኾነ ዓይነት መለክዒ ስምዒታቶም ክነኽኣሎም ዝኽእል ስእልታት ከኣ ኣይንጥቀመሉን ኢና።
* ኣብ Vigilo/MyKid ነውጽኦም ስእልታት፡ቪድዮታትን ድምጽታትን ንካልኦት ከተካፍሉ/ሼር ክትገብሩ ከምዘይብልኩም ነፍልጠኩም። እዚ ዕላምኡ ወለዲ ብዛዕባ ደቆም ኣብ መዋእለ-ህጻናት ዘሕልፉዎ ዘሎዉ መዓልታዊ ሂወት ሓበሬታ ከምዝረኽቡ ንምግባር እዩ።
* *መዋእለ-ህጻናት ኣብ Vigilo/MyKid ዘካፍለኩም ስእልታት ንካልኦት ሰባት ከተካፍሉ ከምዘይብልኩም ነፍልጠኩም፡ ዋላ እቶም ስእልታት ከተውርዶም ዕድላት ይሃሉ። ስለዚ ስእልታት ከተውርዱዎምን ካብቲ ዝተሓሰበሉ ኣብ ካልእ መዓላ ከተውዕሉዎምን የብልኩምን፡ ከምኡ’ውን ኣብ ካልእ ቻነላት ከተካፍሉ/ሼር ክትገብሩ የብልኩምን።*

ስእልታት፡ቪድዮታትን ድምጽታትን ክንጥቀመሉ ፍቓድካ ክትህበሉ ዘይትደሊ እንተደኣ ኮይንካ ክትምልስ ግዴታ የብልካን። ከይመለስካ እንተደኣ ተሪፍካ ፍቓድካ ከምዘይሃብካና ጌርና ኢና ንወስዶ።

*ሓደ ወላዲ ሞግዚትነት/foreldreansvar ክሳብ ዝሃለዎ ፍቓዱ ክህብ ድዩ ኣይክህብን ክምልስ ኣኻሊ እዩ።*

*እቲ መዋእለ-ህጻናት ዝሰዶ ፍቓድካ ትህበሉ አለክትሮኒካዊ ፎርም (samtykkeskjema)መእተዊ ዝኸውን ሊንክ ንወለዲ ክወሃቦም እዩ( Vigilo/MyKid ዝጥቀማ መዋእለ-ህጻናት ጥራሕ እዩ ዝምልከት)። ዝኾነ ነገር እንተደኣ ዘይነጺሩልካ ነቲ ውላድካ ዝኸደሉ መዋእለ-ህጻናት ተወከሶም።*